  Майя Бывальцева Ижкарлэн нуналэзлы сӥзем шахматъя турнирын вормисьёс Москваын Герберын режиссёрен Станислав Говорухинэн но Росси кивалтэтлэн тӧроезлэн воштӥсеныз Аркадий Дворковичен шудыны быгатозы. 5-тӥ инвожое аппарат кенешонын со сярысь вераз Удмуртилэн тӧроезлэсь ужзэ огдырлы быдэсъясь Александр Бречалов. «1-тӥ пӧсьтолэзе Москваын Гербер луоз, мон куд-огеныз шахматэн шудӥсь профессионалъёсын но яратӥсьёсын вераськи ни. Кин асьмелэн Ижкарын вормоз, Москвае мыноз. Соглаш луиз ни Станислав Сергеевич Говорухин, тодмо режиссёр. Питерын форумысен мон ӧти Росси Федерациысь кивалтэтлэн тӧроезлэсь воштӥсьсэ Аркадий Дворковичез. Вераз, со ужанрадлыказ шуыса, солы туж тунсыко», — ивортӥз улосвыл кивалтӥсь. Александр Бречаловлэн верамезъя, Ижкарысь вормисьёсын одӥгез валтӥсь гроссмейстер вожвылъяськоз, но солэсь нимзэ али ӧз шарая. Тегъёс: Мерлык Ижкар Москва Удмуртия АркадийДворкович Гербер Карлэннуналэз АлександрБречалов  